Родина ауылы Табын ауыл Советына ҡарай. Район үҙәгенән төньяҡ‑көнбайышта 8 саҡрым һәм Аҡкүл тимер юл станцияһынан көньяҡ‑көнсығышҡа табан 21 саҡрым алыҫлыҡта Көгөш йылғаһы буйында урынлашҡан. Ауылға 1940 йылдарҙа 7‑се совхоздың ҡасабаһы булараҡ нигеҙ һалына. 1959 йылдан хәҙерге исемен йөрөтә, 2005 йылдан хәҙерге статусын ала. Халҡы: 1959 йылда — 557 кеше; 1989 йылда — 579 кеше; 2002 йылда — 794 кеше; 2010 йылда — 703 кеше. Урыҫтар, башҡорттар йәшәй (2002). Р. — «„Родина“ агрофирмаһы» предприятиеһының үҙәк усадьбаһы. Төп мәктәп, балалар баҡсаһы, фельдшер‑акушерлыҡ пункты, клуб бар.